#### **Aplikativni formular za davanje naziva ulica**

**SAVJET ZA DAVANJE PRIJEDLOGA NAZIVA NASELJA, ULICA I TRGOVA**

**SKUPŠTINE GLAVNOG GRADA - PODGORICE**

Ul. Njegoševa 20

###### PODGORICA

|  |  |  |
| --- | --- | --- |
| I - Predlagač | | |
| II – Predmet: | **Prijedlog za davanje naziva ulici u Podgorici** | |
| III– **Obrazloženje** | | |
| IV  U Podgorici, dana \_\_\_\_\_\_\_\_\_\_\_\_\_\_\_\_\_ | | Podnosilac prijedloga:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*Uputstvo za popunjavanje formulara:*

I – Predlagač

Popuniti sa nazivom predlagača (fizičko ili pravno lice).

Odlukom o obrazovanju radnih tijela Skupštine Glavnog grada-Podgorice (″Službeni list CG-opštinski propisi″, broj 31/19), propisano je da Savjet za davanje prijedloga naziva naselja, ulica i trgova pokreće postupak za davanje ili promjenu naziva naselja, ulica i trgova, na osnovu podataka o neimenovanim naseljima, ulicama i trgovima i njihovih urbanističkih karakteristika koje dobija od organa lokalne uprave nadležnog za poslove planiranja i uređenja prostora i **na osnovu inicijativa građana, mjesnih zajednica i drugih zainteresovanih subjekata**.

II – Predmet: Prijedlog za davanje naziva ulici u Podgorici

U ovom dijelu navesti konkretan prijedlog na koji se odnosi davanje naziva ulici. To može biti istaknuta ličnost, značajni događaj ili geografski pojam.

Napomena:

Pravilima za utvrđivanje prijedloga naziva naselja, ulica i trgova na području Glavnog grada, propisano je da će Savjet prilikom utvrđivanja prijedloga naročito imati u vidu da je Podgorica Glavni grad Crne Gore, administrativni i univerzitetski centar Crne Gore. Kroz nazive naselja, ulica i trgova, treba obilježiti trajne vrijednosti iz kulture i tradicije grada, države i okruženja; dati imena važnih istorijskih ličnosti i događaja iz svih oblasti ljudskog stvaralaštva: državnici, vojskovođe, vladike, heroji koji su zadužili Crnu Goru, ličnosti koje su dale naučni, kulturni, prosvjetni i sportski doprinos razvoju Crne Gore.

- Davanje naziva **po imenima istaknutih ličnosti** - **najmanje 20 godina poslije smrti.**

Pravilima je propisano da se prilikom utvrđivanja prijedloga naziva naselja, ulica i trgova obilježe bitni događaji iz istorije Crne Gore: stvaranje države, ustanci bitni za Crnu Goru, poznate crnogorske bitke.

- Davanje naziva **po značajnim događajima** - **najmanje 50 godina od događaja.**

Navedeni rokovi su propisani odredbama člana 9 Zakona o spomen-obilježjima (″Službeni list Crne Gore″, br. 40/08, 40/11 i 02/17), a izuzetno uz prethodnu saglasnost Vlade Crne Gore spomen-obilježje za značajni događaj ili istaknutoj ličnosti može se podići prije isteka ovih rokova.

- Imena ulica se mogu dati i po: gradovima i geografskim nazivima Crne Gore i bivših jugoslovenskih republika. (Pravilima Savjeta je propisano da kada su u pitanju geografski pojmovi, treba se rukovoditi prvenstveno nazivima koji prostornom orijentacijom ukazuju na područje kojem gravitiraju. Izlaznim putevima dati nazive po oblastima, odnosno gradovima prema kojima vode); gradovima, geografskim pojmovima, ličnostima i događajima iz svijeta.

- Imena ulica se mogu dati i po imenima: svjetskih ličnosti koje su dale značajan doprinos razvoju Podgorice i Crne Gore u društvenom, naučnom i kulturnom smislu; ličnosti koje su zadužile svijet svojim stvaralaštvom (univerzalnost djela), istaknuti naučnici, stvaraoci koji su svojim pronalascima, izumima, uopšte stvaralaštvom doprinijeli razvoju svjetskih civilizacijskih tokova.

- Ukoliko se radi o prijedlogu koji se odnosi na konkretnu neimenovanu ulicu, potrebno je bliže navesti i detaljnije opisati područje gdje se nalazi ulica kojoj se predlaže naziv.

III – Obrazloženje

Navesti obrazloženje koje se odnosi na osnovne biografske podatke o istaknutoj ličnosti i značaju njenog doprinosa zbog kojeg se podnosi prijedlog, a ukoliko se radi o značajnom događaju navesti osnovne podatke o događaju.

IV

U ovom dijelu formulara unijeti podatke koji se odnose na podnosioca prijedloga.

- Ukoliko se radi o fizičkom licu treba unijeti: prezime, očevo ime, ime, adresu i kontakt telefon.

Fizičko lice: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Prezime, očevo ime, ime)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adresa, kontakt telefon)

- Podnosilac prijedloga ne može biti lice povezano sa imenom istaknute ličnosti koje se predlaže za davanje naziva ulici ili trgu i to srodnik u pravoj liniji i pobočnoj do drugog stepena srodstva, srodnik po tazbini do prvog stepena srodstva, bračni i vanbračni supružnik, usvojilac i usvojenik.

- Ukoliko se radi o pravnom licu treba unijeti naziv pravnog lica, potpis ovlašćenog lica, adresu i kontakt telefon i staviti pečat.

Pravno lice: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv pravnog lica, potpis ovlašćenog lica,

adresa, kontakt telefon)

M.P.

Dodati datum podnošenja prijedloga.